2023 5 25
LT
Europos Sąjungos oficialusis leidinys
C 184/29
1.3.
Plėtojant ir teikiant skaitmenines paslaugas darbuotojų skaičius ne mažės, o priešingai – iš pradžių veikiau atsiras papildomas jų poreikis.
Pakankamas darbuotojų skaičius yra būtina sėkmingos skaitmeninės transformacijos sąlyga.
1.4.
EESRK teigiamai vertina tai, kad pandemijos laikotarpiu buvo padaryta didelė pažanga skaitmeninant viešąsias paslaugas.
1.5.
EESRK palankiai vertina tai, kad šiai politikai įgyvendinti buvo sukurtas valdymo modelis, grindžiamas dviem pagrindinėmis įstaigomis – Europos sąveikumo valdyba ir Europos sąveikumo bendrija.
1.6.
EESRK teigiamai vertina tai, kad komunikate numatoma ir skatinama kurti eksperimentinius procesus, kurie sudarytų sąlygas sudaryti viešojo sektoriaus ir novatoriškų technologijų įmonių ar startuolių partnerystes, siekiant kurti novatoriškus eksperimentinius sprendimus, kuriuos būtų galima taikyti teikiant viešąsias paslaugas ir kuriais galėtų dalytis tarpusavyje.
1.7.
EESRK nuomone, svarbu, kad ištekliai pagal būsimas sąveikumo projektų viešųjų paslaugų srityje finansavimo programas būtų skiriami atsižvelgiant į Europos viešųjų paslaugų sistemoje propaguojamus principus ir struktūras.
1.8.
Nors EESRK palankiai vertina tai, kad šis požiūris atitinka vadinamąją „dvejopą“ pertvarką, jis norėtų atkreipti dėmesį į tai, kad kai kurie technologiniai skaitmeninimo sprendimai gali būti labai imlūs energijai.
1.8.1.
EESRK mano, kad, nors reikia imtis atsargumo priemonių, duomenų apsauga neturi trukdyti viešosioms tarnyboms ir pavieniams asmenims kurti naujų sąveikumo sprendimų.
1.8.2.
Be to, EESRK mano, kad siekiant išsaugoti konfidencialumą ir perduoti tik tuos duomenis, kurie tikrai būtini, piliečių, įmonių ir kitų asmenų prieigai prie viešųjų paslaugų duomenų turėtų būti taikomi skirtingų lygių leidimai.
2.
Bendroji informacija 2.1.
Norint sukurti vidaus rinką, t. y. laisvo asmenų, prekių, paslaugų ir kapitalo judėjimo erdvę, reikia pašalinti visas esamas nacionalines kliūtis.
2.2.
Nuo pat savo sukūrimo ir dar ryžtingiau po bendrosios rinkos sukūrimo Europos Sąjunga siekė pašalinti visas kliūtis, kurios galėjo sutrukdyti tikrai vidaus rinkai atsirasti.
2.3.
Kad būtų sukurta tikra vidaus rinka, piliečiai ir įmonės turi turėti galimybę paprastai ir greitai pasinaudoti valstybių narių viešosiomis paslaugomis vietos, regionų ar nacionaliniu lygmeniu ir su jomis sąveikauti.
2.4.
Be to, tam, kad egzistuotų tam tikra atvira erdvė, kaip antai Europos erdvė, reikia, kad valstybių narių viešojo administravimo institucijos bet kuriuo lygmeniu dalytųsi savo duomenimis ir bendradarbiautų.
2.5.
Nuo praėjusio šimtmečio paskutinio dešimtmečio Komisija siekė sudaryti sąlygas sukurti ir išlaikyti įvairių valstybių narių viešųjų paslaugų sąveikumą (1) ir, kas dar geriau, tarpusavio sujungiamumą (2).
(1)
(2)
Viešojo sektoriaus sąveikumas apibrėžiamas kaip tai, kas „sudaro sąlygas bendradarbiauti ir užtikrinti viešųjų paslaugų veikimą tarpvalstybiniu mastu, peržengiantį sektorių ir organizacijų ribas“.
Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui dėl aktyvesnės viešojo sektoriaus sąveikumo politikos „Susieti viešąsias paslaugas, remti viešąją politiką ir užtikrinti viešąją naudą siekiant kurti sąveikią Europą“.
Europos Parlamento ir Tarybos sprendimu Nr. 1719/1999/EB Komisija pradėjo įgyvendinti viešųjų paslaugų sąveikumo iniciatyvą, kurią sudaro gairės, kurių tikslas yra, inter alia, nustatyti bendros svarbos projektus, susijusius su transeuropiniais tinklais, skirtais elektroniniam keitimuisi duomenimis tarp administracijų.